CELEX: 32013R0069
Language: sl
Date: 2013-01-23 00:00:00
Title: Izvedbena uredba Komisije (EU) št. 69/2013 z dne 23. januarja 2013 o uvrstitvi določenega blaga v kombinirano nomenklaturo

26.1.2013   
            
            
               SL
            
            
               Uradni list Evropske unije
            
            
               L 26/1
            
         IZVEDBENA UREDBA KOMISIJE (EU) št. 69/2013
   z dne 23. januarja 2013
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               V skladu z navedenimi splošnimi pravili bi bilo treba blago iz stolpca 1 razpredelnice iz Priloge uvrstiti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 23. januarja 2013
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Aparat za sprejem, snemanje ali reprodukcijo zvoka in slike (t. i. „digitalni medijski sprejemnik“) cilindrične oblike s skupnimi merami približno 13 cm (premer) × 19 cm (višina).
                              Aparat vključuje:
                              
                                          —
                                       
                                       
                                          mikroprocesor,
                                       
                                    
                                          —
                                       
                                       
                                          trdi disk zmogljivosti 500 GB,
                                       
                                    
                                          —
                                       
                                       
                                          alfanumerični prikazovalnik,
                                       
                                    
                                          —
                                       
                                       
                                          sprejemnik infrardečih signalov za daljinsko upravljanje.
                                       
                                    Opremljen je z naslednjimi vmesniki:
                              
                                          —
                                       
                                       
                                          USB,
                                       
                                    
                                          —
                                       
                                       
                                          ethernet,
                                       
                                    
                                          —
                                       
                                       
                                          HDMI, S-video, kompozitni in komponentni video izhodi,
                                       
                                    
                                          —
                                       
                                       
                                          digitalni optični, digitalni koaksialni in analogni avdio izhodi.
                                       
                                    Poleg tega je opremljen z gumbi za upravljanje, priložena pa je tudi naprava za daljinsko upravljanje.
                              Aparat lahko sprejema avdio in video signale v digitalnem formatu iz zunanjega vira (na primer iz usmerjevalnika, naprave za avtomatsko obdelavo podatkov, digitalnega fotoaparata, pomnilnika USB). Podatki se lahko shranijo na trdi disk. Podatki se predvajajo na monitorju, televizijskem sprejemniku ali prek stereo sistema.
                              Aparat ne omogoča dostopa do interneta.
                           
                        
               
                  8521 90 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8521 in 8521 90 00.
                  Glede na značilnosti, tj. sposobnostjo sprejemanja, snemanja in reprodukcije video signalov iz različnih virov in različnih zmogljivosti trdih diskov, se aparat šteje za aparat za snemanje ali reprodukcijo slike iz tarifne številke 8521.
                  Aparat se uvrsti pod oznako KN 8521 90 00 kot aparat za snemanje ali reprodukcijo slike.
               
            
                  
                              2.
                           
                           
                              Aparat za sprejem ali reprodukcijo zvoka in slike (t. i. „digitalni medijski sprejemnik“) cilindrične oblike s skupnimi merami približno 13 cm (premer) × 19 cm (višina).
                              Aparat vključuje:
                              
                                          —
                                       
                                       
                                          mikroprocesor,
                                       
                                    
                                          —
                                       
                                       
                                          sprejemnik infrardečih signalov za daljinsko upravljanje,
                                       
                                    
                                          —
                                       
                                       
                                          alfanumerični prikazovalnik.
                                       
                                    Opremljen je z naslednjimi vmesniki:
                              
                                          —
                                       
                                       
                                          USB,
                                       
                                    
                                          —
                                       
                                       
                                          ethernet,
                                       
                                    
                                          —
                                       
                                       
                                          HDMI, S-video, kompozitni in komponentni video izhodi,
                                       
                                    
                                          —
                                       
                                       
                                          digitalni optični, digitalni koaksialni in analogni avdio izhodi,
                                       
                                    
                                          —
                                       
                                       
                                          reža za trdi disk.
                                       
                                    Poleg tega je opremljen z gumbi za upravljanje, priložena pa je tudi naprava za daljinsko upravljanje.
                              Aparat lahko sprejema avdio in video signale v digitalnem formatu iz zunanjega vira (na primer iz usmerjevalnika, naprave za avtomatsko obdelavo podatkov, digitalnega fotoaparata, pomnilnika USB). Podatki se lahko shranijo na trdi disk, ki se vstavi po uvozu. Podatki se predvajajo na monitorju, televizijskem sprejemniku ali prek stereo sistema.
                              Aparat ne omogoča dostopa do interneta.
                           
                        
               
                  8521 90 00
               
               
                  Uvrstitev opredeljujejo splošna pravila 1, 2(a) in 6 za razlago kombinirane nomenklature ter besedilo oznak KN 8521 in 8521 90 00.
                  Glede na to, da naprava vsebuje vse potrebne elektronske komponente za funkcijo snemanja ali reproduciranja slike iz tarifne številke 8521 – razen trdega diska, se šteje, da ima na podlagi splošnega pravila 2(a) bistveni značaj popolnega ali dokončanega izdelka iz tarifne številke 8521.
                  Aparat se zato uvrsti kot nepopolni aparat za snemanje ali reprodukcijo slike pod oznako KN 8521 90 00.
               
            
                  
                              3.
                           
                           
                              Aparat za sprejem in obdelavo zvoka (t. i. „digitalna avdio pretočna naprava“) s skupnimi merami približno 19 × 9 × 8 cm.
                              Aparat vključuje:
                              
                                          —
                                       
                                       
                                          mikroprocesor,
                                       
                                    
                                          —
                                       
                                       
                                          vakuumski fluorescentni črno-beli prikazovalnik z ločljivostjo 320 × 32 točk,
                                       
                                    
                                          —
                                       
                                       
                                          uro z budilko na zaslonu,
                                       
                                    
                                          —
                                       
                                       
                                          sprejemnik infrardečih signalov za daljinsko upravljanje.
                                       
                                    Opremljen je z naslednjimi vmesniki:
                              
                                          —
                                       
                                       
                                          ethernet,
                                       
                                    
                                          —
                                       
                                       
                                          brezžični ethernet,
                                       
                                    
                                          —
                                       
                                       
                                          digitalni optični, digitalni koaksialni in analogni avdio izhodi,
                                       
                                    
                                          —
                                       
                                       
                                          vhod za slušalke.
                                       
                                    Naprava za daljinsko krmiljenje je priložena.
                              Naprava lahko deluje samostojno, v povezavi z internetnim omrežjem (brez naprave za avtomatsko obdelavo podatkov – AOP) ali s programsko opremo, ki deluje na napravi AOP.
                              Naprava ima sposobnost reproduciranja avdio datotek, ki so shranjene na napravi AOP, ali predvajanja internetnega radia.
                           
                        
               
                  8519 89 19
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8519, 8519 89 in 8519 89 19.
                  Glede na značilnosti aparata je ta zasnovan za sprejemanje in obdelavo zvoka neposredno z interneta, prek naprave AOP ali drugih avdio naprav.
                  Aparat se zato uvrsti pod oznako KN 8519 89 19 kot drugi aparati za reprodukcijo zvoka, ki nimajo vgrajene naprave za snemanje zvoka.